The Pillar of Strength

The Pillar of Strength merupakan sebuah filem animasi pendek arahan Ayie Ibrahim, diterbitkan oleh Creatvtoon Studio, dan disokong oleh Perbadanan Kemajuan Multimedia Malaysia (MDEC) dan Kementerian Kewangan Malaysia melalui geran Pelan Jana Semula Ekonomi Negara (PENJANA). Filem berlatarbelakang kehidupan  masyarakat Iban ini mengisahkan inspirasi perjuangan dan kisah kekeluargaan Rentap sewaktu kecil.

Sinopsis

The Pillar of Strength mengisahkan konflik kekeluargaan antara seorang pahlawan Iban bernama Kanang dan anaknya Rentap yang berumur 10 tahun. Kanang merasakan anaknya terlalu suka bermain, dan tidak menghormati budaya dan adat resam. Manakala Rentap merasakan bahawa ayahnya terlalu tegas. Suatu hari mereka keluar berburu, dan malangnya terlibat di dalam musibah. 

Penerbitan

Creatvtoon Studio merupakan sebuah studio animasi yang berasal dari Kuala Lumpur, Malaysia. Ia bermula semenjak 2010 dengan menyediakan pelbagai perkhidmatan berkaitan industri animasi seperti pembangunan pra-produksi, rekabentuk produksi, rekaan papan cerita & animatic, aliran kerja animasi hinggalah ke pasca-produksi animasi.

Sejarah Penerbitan

Idea asal cerita ini bermula pada 2018, dengan beberapa ilham dan ilustrasi daripada Ayie Ibrahim. Menyedari idea ini unik serta mempunyai nilai budaya yang tinggi, beliau menjalankan kajian secara visual dan naratif terhadap masyarakat Iban. Idea dan jalan cerita ini diperhalusi lagi dengan kajian lapangan yang membawa Ayie Ibrahim ke perkampungan masyarakat Iban, berdiskusi bersama masyarakat setempat dan pakar budaya masyarakat Iban, Tuan Kennyson Anak Tomy, dan Pengembara Solo Dunia, Tuan Zahariz Khuzaimah.

Melalui temuramah antara Ayie bersama wartawan The Sun Daily, Bissme S.,https://www.thesundaily.my/style-life/entertainment/the-animated-life-GH7779888 Malaysia sering menonjolkan watak dan adiwira dari bahagian Malaysia barat (Semenanjung) seperti Hang Tuah, namun amat kurang mengetengahkan watak dan adiwira dari sebelah Malaysia timur iaitu Borneo. Sesungguhnya terdapat pelbagai kisah menarik, unik dan kebudayaan yang kuat dari Borneo untuk dipertontonkan kepada dunia.https://www.newsarawaktribune.com.my/promoting-sarawak-through-animation/https://sarawakvoice.com/2021/06/29/promoting-sarawak-through-animation/



Dengan berbekalkan pengalaman yang mendalam dalam rekabentuk watak, pembangunan pra-produksi dan penghasilan animasi, Creatvtoon mempersembahkan idea ini Digital Content Creators Challenge yang dianjurkan oleh Malaysia Digital Economic Corporation (MDEC) melalui geran PENJANA yang disediakan oleh Kementerian Kewangan Malaysia. Idea The Pillar of Strength berjaya dalam proses "pitching" tersebut dan memenangi geran sebanyak Ringgit Malaysia Seratus Ribu sahaja (RM100,000). Seterusnya dengan geran yang dimenangi, produksi dimulakan pada Oktober 2020. Produksi ini turut menggunakan kos tambahan daripada sumber peribadi beliau sebanyak Ringgit Malaysia Lapan Puluh Ribu sahaja (RM80,000).https://suarasarawak.my/2021/06/the-pillar-of-strength-datai-ari-pengerindu-ayie-ibrahim-ngagai-budaya-borneo/ 
Ayie turut mendapatkan nasihat dan pandangan daripada Bapa Animasi Malaysia, Tuan Hassan Muthalib dalam pembangunan jalan cerita The Pillar of Strength ini. Pelbagai cabaran dan dugaan ditempuhi dalam proses pembangunan filem animasi ini termasuk limitasi kos produksi, masa dan ketelitian dalam mencapai kualiti yang disasarkan. Filem animasi ini berjaya disiapkan pada Oktober 2021. 

Anugerah & Pengiktirafan

Filem animasi The Pillar of Strength ini mempunyai kekuatan dan nilai kebudayaan yang tersendiri. Ia dibuktikan dengan kejayaan filem animasi ini di dalam anugerah dan pengiktirafan di peringkat antarabangsa. Berikut merupakan senarai anugerah dan pengiktirafan yang diperolehi:
+TahunAnugerahKategoriNegara2020MDeC Digital Content Creators Challenge
(DC3)Animation Category (RM100,000)2021Lift Off Global NetworkOfficial Selection2021Lift Off Global NetworkOfficial Selection
First-Time Filmmakers2021DIOGENES Tbilisi 2nd International Short Film Internet Festival,
GeorgiaOfficial Selection2021The Archaeology Channel International Film Festival , USAOfficial Screening Selection2021Golden FEMI Film Festival, BulgariaOfficial Selection2021International Alexandria Film Festival, EgyptOfficial Selection2021Prix du Festival Napoleon, ParisOfficial Selection2021Short Winter Editions , AltFF Alternative Film Festival, TorontoSemi Finalist 2021Cannes Shorts, FranceHonourable Mention2021Indo-Singapore International FestivalWinner Animated Short2021Golden Eagle Indie Film Festival, IndiaBest Animated Short2021ARG International Film Festival, ParisBest Animation2021World Film Carnival, SingaporeAward Winner 2021Europe Film Festival (U.K)Award Winner 2021Metropolis Film Festival (MFF 2022)Official Selection

Rujukan